23/05/2013 | Administración LocalMunicipal
Neda
Aprobación definitiva da modificación das ordenanzas fiscais números 3 e 17

Aprobación definitiva da modificación das ordenanzas fiscais n.º 3 e 17 Por acordo plenario adoptado na sesión ordinaria levada a cabo o 21 de marzo de 2013 aprobouse provisionalmente a modificación das ordenanzas fiscais números 3 e 17 nos termos que de seguido se transcriben, e non habéndose formulado reclamacións contra dito acordo no prazo e forma fixado no artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, faise pública a nova redacción das indicadas ordenanzas fiscais, en cumprimento do disposto no artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais: A) O. F. n.º 17, reguladora da taxa pola prestación de servicios na Casa da Cultura e demais edificios de titularidade municipal. Ten a seguinte modificación: “ARTIGO 2.–Feito Impoñible. Constitúe o feito impoñible desta taxa a utilización dos diversos locais de titularidade municipal e a prestación dos seguintes servicios culturais, de competencia municipal, a instancia de parte: • A asistencia a espectáculos no auditorio da Casa da Cultura e na Casa das Palmeiras. • Calquera outras actividades culturais especiais que esixan unha prestación de servicios culturais e para as que non se estipule a gratuidade. • Utilización por parte de peregríns do Camiño Inglés a Santiago de Compostela dos distintos locais municipais que puidesen ser habilitados ao efecto (ximnasio municipal, pavillón polideportivo, etc.) • Utilización, mediante a figura xurídica da cesión, tanto a título lucrativo como non lucrativo de locais do concello sitos no Centro formativo da Toeleira, no Centro Cívico e Social municipal, ou en calquera outro local municipal. Para estes efectos, entenderanse prestados a instancia de parte os anteditos servicios cando estes fosen demandados pola poboación ou redunden no seu beneficio, aínda que non mediase solicitude expresa. Ós efectos desta taxa e no caso de cursiños, considerarase que están realizando es mesmos as persoas que estean dados de alta neste, e as persoas físicas ou xurídicas que os promovan. ARTIGO 6.–Cota tributaria. A cota a abonar polos suxeitos pasivos consistirá no seguinte: a) Pola utilización de locais do concello (excepto salón casa cultura e salón de actos do concello), para fins distintos ós seguintes, a cantidade de 20,00 €/diarios. b) Pola realización de cursos por entidades privadas satisfarase a cantidade de 30,00 € de matricula no momento de concederse o local, e 10,00 €/mes por persoa matriculada ó inicio de cada período mensual; no caso de períodos inferior ó mes prorratearase en función dos días. d) Pola utilización do salón de actos da Casa da Cultura ou da Casa das Palmeiras, a cantidade de 30,00 € diarios e no caso de cobro de entrada 90,00 €. d) Pola utilización do salón de actos do Concello ou dos salóns de actos da Casa da Cultura e/ou da Casa das Palmeiras para vodas, a cantidade de 120,00 € por cada acto se os contraentes estan empadroados en Neda e a cantidade de 180,00 € por acto se os contraentes non se atopan empadroados en Neda. Fora das anteditas dependencias as tarifas a satisfacer ascenderán a cantidade de 200,00 € por cada acto se os contraentes estan empadroados en Neda e a cantidade de 275,00 € por acto se os contraentes non se atopan empadroados en Neda. e) Pola asistencia a espectáculos no auditorio da Casa da Cultura e na Casa das Palmeiras (teatro, danza, música, etc.): a.1. Entrada de adultos: 2,00 € a.2. Entrada infantil, maiores 65 anos, e xoves con carnet xove ou carnet de estudante: 1,00 € f) Pola utilización por parte de peregríns do Camiño Inglés a Santiago de Compostela dos distintos locais municipais que puidesen ser habilitados ao efecto (ximnasio municipal, pavillón polideportivo, etc.): 2,00 € g) Pola utilización lucrativa mediante a figura xurídica da cesión, de locais do concello sitos no Centro Formativo da Toeleira e non especificados singularmente no punto “I”, no Centro Cívico e Social municipal, ou en calquera outro local municipal, por cada metro cadrado/mes: 2,00 € h) Pola utilización non lucrativa mediante a figura xurídica da cesión, de locais do concello sitos no Centro formativo da Toeleira e non especificados singularmente no punto “I”, no Centro Cívico e Social municipal, ou en calquera outro local municipal, por cada metro cadrado/mes: 1,00 €. i) Pola utilización tanto lucrativa como non lucrativa mediante a figura xurídica da cesión, dos seguintes locais do concello sitos no Centro formativo da Toeleira as seguintes cotas/mes:.” B) O. F. n.º 3, reguladora do imposto sobre construccións, instalacións e obras. Ten a seguinte modificacións: “ARTIGO 5.–Xestión.1.º.–Cando se conceda licencia preceptiva ou cando, non téndose solicitada, concedida ou denegada a dita licencia, se comece a construcción, instalación ou obra, practicarase unha liquidación provisoria a conta, determinándose a base impoñible: a) En función do presuposto presentado polos interesados, sempre que o mesmo estivera visado no colexio oficial correspondente, cando isto constitúa un requisito preceptivo. b) Cando no se presente presuposto visado ou o presentado sexa manifestamente inferior ó custo real e efectivo da construcción, instalación ou obra, a criterio dos servicios técnicos municipais, a base impoñible será determinada por ditos servicios en función dos seguintes parámetros: OBRAS MAIORES: A fórmula para o cálculo do presuposto de execución material (PEM), base impoñible do ICIO, obtense de multiplicar a superficie construida parqa cada uso dos solicitados, por un módulo básico de referencia (Mbr), que para o ano 2013 é de 520,00 €, ponderado con uns coeficientes en función da tipoloxía da edificación solicitada (Ct) e o uso da mesma (Cu). Así resulta: P. E. M. = Mbr x Ct x Cu. Os coeficientes ponderadores en función da tipoloxía e do uso da edificación seran consontes a seguinte táboa: OBRAS MENORES: Para a cuantificación dos orzamentos que serven de base ó ICIO nas obras menores estarase ós precios unitarios para cada unidade de obra de que conste a actuación para a que se solicita licencia, indicados na base de datos da construcción de Galicia, na súa edición 14.ª, correspondente o ano 2011, editada polo Instituto Tecnolóxico de Galicia, baixo a supervisión do Instituto Galego da Vivenda e o Solo e a Consellería de Vivenda e Solo (actualmente Consellería de Medio Ambiente, Territorio e Infraestructuras) (a base de datos completa poderá consultarse, na páxina web do Concello) 2.º.–Á vista das construccións, instalacións ou obras efectivamente executadas e do custo real e efectivo das mesmas, o Concello, mediante a oportuna comprobación administrativa poderá modifica-la base impoñíble a que se refire o número anterior, practicando a correspondente liquidación definitiva e esixindo ou reintegrando ó suxeito pasivo, no seu caso, a cantidade que corresponda.3.º.–No caso de que a correspondente licencia de obras ou urbanística sexa denegada, os seuxeitos pasivos terán dereito á devolución das cotas satisfeitas.” Contra o acordo de modificación da antedita ordenanza fiscal poderá interpoñerse recurso contencioso-administrativo da Sala do Contencioso-Administrativo do Tribunal Superior de Xusticia de Galicia no prazo de duos meses, que escomenzará a contar dende a publicación deste anuncio no BOP. Todo elo de conformidade co disposto na Lei 29/98, do 13 de xullo, da xurisdicción contencioso-administrativa. Vila de Neda, 15 de maio de 2013. O ALCALDE-PRESIDENTE Asdo.: José Ignacio Cabezón Lorenzo